čo je to vysokoenergetické viditeľné svetlo a prečo pred ním potrebujem svoju pokožku chrániť?
spektrum slnečného žiarenia zahŕňa ultrafialové, viditeľné a infračervené svetlo. ľudské oko vníma iba viditeľné slnečné svetlo, ostatné žiarenia sú preň neviditeľné. časť tohto viditeľného spektra sa vyznačuje vysokou energiou a je známa pod názvom vysokoenergetické viditeľné svetlo. označuje sa tiež ako hevis svetlo, hev svetlo, hevl a niekedy aj ako „modré svetlo“ alebo „modrofialové svetlo“.  
rovnako ako uva žiarenie, aj vysokoenergetické viditeľné svetlo preniká do hlbších vrstiev pokožky (dermis) a môže vyvolávať tvorbu voľných radikálov. tieto voľné radikály sú jednou z hlavných príčin fotostarnutia (predčasného starnutia pokožky vplyvom slnečného žiarenia). ovplyvňujú kožné bunky a rozkladajú kolagén a elastín, ktoré našej pokožke zabezpečujú plný a mladistvý vzhľad. vysokoenergetické viditeľné svetlo je tiež spájané s nerovnomernou pigmentáciou pleti a s melazmou.    
mnohé moderné opaľovacie prípravky ponúkajú účinnú ochranu pred uva a uvb žiarením, my vám však odporúčame vyberať si také výrobky, ktoré zároveň vašu pleť ochránia aj pred nepriaznivými účinkami vysokoenergetického viditeľného svetla. tieto výrobky poskytnú vašej pleti spoľahlivú ochranu pred fotostarnutím a v dlhodobom horizonte môžu zároveň pomôcť v boji proti viditeľným známkam starnutia pleti, ako sú vrásky.
ak pravidelne pociťujete začervenanie, napätie alebo podráždenie, môžete mať citlivú vlasovú pokožku. tieto príznaky môžu byť príznakom ďalších kožných a vlasových ochorení, odporúčame sa preto obrátiť na vášho lekára alebo dermatológa, ktorý určí presnú diagnózu.